Γκαστόν Μπράουν

Ο Γκαστόν Μπράουν (Gaston Alfonso Browne, 9 Φεβρουαρίου 1967-) είναι πολιτικός από την Αντίγκουα και Μπαρμπούντα και πρωθυπουργός της νησιωτικής χώρας από τον Ιούνιο του 2014. Ανήκει στο Εργατικό Κόμμα της Αντίγκουα. Είναι ο νεότερος πρωθυπουργός στην ιστορία της χώρας. Προτού ασχοληθεί με την πολιτική, ήταν τραπεζίτης.

 Βιογραφία 
 Πρώτα χρόνια 
Γεννήθηκε στην Αντίγκουα και συγκεκριμένα στο Πότερς Βίλατζ."ABLP Wins" , Daily Observer, 13-6-2014. Η εφηβική ηλικία ήταν πολύ δύσκολη, καθώς μεγάλωσε με την 80χρονη γιαγιά του."Meet Gaston Browne" , Gaston Browne website."ABLP Wins" , Daily Observer, 13-6-2014. 

Εκπαίδευση
Φοίτησε στο Δημοτικό Σχολείο Βίλα και στη συνέχεια στο Σχολείο Πριγκίπισσας Μαργαρίτας. Στη συνέχεια παρακολούθησε μαθήματα στο Αστικό Τραπεζικό Κολέγιο (City Banking College) στην Ισπανία, από όπου αποφοίτησε με μπάτσελορ επιστημών στις Τράπεζες και στα Οικονομικά. Έπειτα σπούδασε στο Πανεπιστήμιο της Σαλαμάνκα, αποκτώντας τίτλο MBA στα Οικονομικά."Antigua and Barbuda" , Caribbean Community (CARICOM) Secretariat."ABLP leader Hon. Gaston Browne ties the knot" , Caribbean Times. Retrieved 3-1-2015.

 Πολιτική σταδιοδρομία 
Η πολιτική του σταδιοδρομία ξεκίνησε με την εκλογή του ως βουλευτή, το 1999 στην εκλογική περιφέρεια St. John's City West. Διορίστηκε υπουργός Σχεδιασμού, Βιομηχανίας, Εμπορίου και Δημοσίων Υπηρεσιών κατά την πρώτη του θητεία ως βουλευτή."Gaston Browne", Candidate Biography.

 Εκλογές 2014 
Έπειτα από η διεξαγωγή των εκλογών του 2014, το κόμμα του κέρδισε την εξουσία, με αποτέλεσμα να διαδεχθεί τον Μπάλντουιν Σπένσερ στο αξίωμα του πρωθυπουργού. Με ηγέτη τον 47χρονο Μπράουν, το  ALP επανήλθε στην εξουσία έπειτα από 10 χρόνια στην αντιπολίτευση, κερδίζοντας  14 επί συνόλου 17 εδρών. Η ορκωμοσία του Μπράουν έγινε στις 13 Ιουνίου 2014.Jacqueline Charles, "Browne becomes new prime minister of Antigua, youngest ever", Miami Herald, 13-6-2014.

 Κυκλώνας Ίρμα 
Στις 6 Σεπτεμβρίου 2017 ο  Τυφώνας Ίρμα ενέσκηψε στην Μπαρμπούντα, καταστρέφοντας το 95% του νησιού. Τα τηλεπικοινωνιακά και συγκοινωνιακά δίκτυα επίσης καταστράφηκαν, ενώ το 60% των κατοίκων του νησιού έμειναν άστεγοι.Bosotti, Aurora. "Hurricane Irma UPDATE: Barbuda diplomat says ALL CONTACT has been lost with island". Express Newspapers. 6-9-2017. 
 Εκλογές 2018 
Ο Μπράουν αναδείχθηκε νικητής και των εκλογών του 2018, καθώς το Εργατικό του Κόμμα κέρδισε 15 έδρες στο Κοινοβούλιο. Οι εκλογές έγιναν πρόωρα κατά 15 μήνες.

Οικογένεια και προσωπική ζωή
Ο Μπράουν είναι παντρεμένος με τη Μαρία Μπερντ, ανεψιά του δεύτερου πρωθυπουργού της χώρας Λέστερ Μπερντ."Antigua & Barbuda: Gaston Browne, New Opposition Leader – Begins Prepping for General Elections", The Habari Network, 26, Νοέμβριος 2012. Το ζεύγος έχουν έναν γιο, τον Πρινς Γκαστόν, ο οποίος είναι ο τέταρτος γιος του Γκαστόν Μπράουν, καθώς έχει άλλα τρία παιδιά πριν  παντρευτεί. Στις 11 Δεκεμβρίου 2017 ανακοινώθηκε ότι η Μαρία θα είναι υποψήφια βουλευτής στις εκλογές του 2018.

 Παραπομπές 

Εξωτερικοί σύνδεσμοι


Κατηγορία:Πρωθυπουργοί των Αντίγκουα και Μπαρμπούντα
Κατηγορία:Ηγέτες εν ενεργεία